Gulbinis (Ignalinos r., Ignalinos sen.)
55°19′12″ š. pl. 26°10′9″ r. ilg.﻿ / ﻿55.32000°š. pl. 26.16917°r. ilg.﻿ / 55.32000; 26.16917 Gulbinis – ežeras Lietuvoje, Ignalinos rajone, 2 km į pietus nuo Ignalinos. Ežero ilgis iš šiaurės rytų į pietvakarius – 0,28 km, plotis – iki 0,22 km. Altitudė 158,9 m. Vakarinis krantas aukštas, kiti – žemesni, šiaurrytinis – žemas ir pelkėtas. Iš šiaurės ir vakarų ežerą supa Bėčiūnų miškas. Šalia įsikūręs Bėčiūnų kaimas. Ežeras nenutekantis, priklauso Rudinės upės baseinui (Žeimenos upės baseinas).